TATA PANGIBADAH MINGGU KAPING KALIH PASKA - GKJ AMBARRUKMA 16 APRIL 2023 Gedung Induk Papringan, jam 08.00 WIB Pepanthan Nologaten, jam 08.00 WIB (Warni liturgis pethak, Stola : Logo Kembang Lily) Sakderengipun pangibadah kawiwitan, Liturgos nyumet satunggal lilin pethak ibadah. 1. Pacawisan : Imam mimpin pandonga ing konsistori 2. Liturgos : "Pasamuwan kinasih ing patunggilanipun Gusti Yesus Kristus; Shalom... Pradataning Pasamuwan ngaturaken sugeng rawuh, sugeng enjang, lan sugeng pepanggihan malih wonten ing pangibadah Minggu Enem Belas April Kalih Ewu Tiga Likur (16 April 2023) dhumateng sadaya warganing pasamuwan GKJ Ambarruma, menapa déné warganing pasamuwan tamu. Mugi kasarasan lan karaharjan tansah nunggil wonten ing Bapak, Ibu, saha para Sadhèrèk, tuwin laré-laré sadaya. Sumangga kanthi manah ingkang sukarena kita sami ngaturaken salam namaste tumrap pasamuwan ingkang lenggah ing sakiwa tengen, ngajeng wingking kita. (dipun paringi wekdal sawetawis). Bapak, Ibu lan para Sadherek ing wekdal menika kita lumebet ing Minggu Kaping Kalih Paska. Kula suwun kawigatosanipun sawetawis, awit wontenipun pawartos Minggu menika, ingkang badhé kula aturaken sapérangan (maosaken pawartos). Jangkeping pawartos saged kawaos lumantar pawartos online ingkang saged dipun undhuh mawi QR code ingkang sampun kacawisaken wonten ing layar monitor, punapa ingkang sampun kacawisaken wonten grup Whatsapp, menapa déné lumantar iber-iber cetak ingkang kacawisaken wonten ing kori greja. Pasamuwan kinasih, ing pangibadah menika, kanthong pisungsung sampun dipun aturaken ing ngarsanipun Bapak Ibu malih ingkang badhe kaedaraken dening ingkang ngersakaken ngagem aplikasi m-banking, pradata, pisungsung saged dipun aturaken kanthi scan kode QRIS ingkang katèmpèl wonten ing papan palenggahan Bapak Ibu sadaya. Wondéné dhumateng para warga ingkang badhe ngempalaken pisungsung celengan mandiri Aksi Puasa Pra-Paska (APP), sumangga kaaturaken saged ngempalaken mawi amplop APP warni biru ingkang kacawisaken ing ngajeng greja lan saged dipun lebetaken wonten kotak ingkang sumadya, sesarengan mangkih saknalika pisungsung kantong kaedaraken. Bapak, Ibu, lan Sadhèrèk ingkang dipun tresnani Gusti, pangibadah wekdal menika, kanthi irah-irahan "Rukun lan Manunggal awit Wungunipun Kristus," badhé kaladosaken dening Pendeta ... .. lan pasamuwan 1
Sesarengan sumangga kita purwakani pangibadah menika kanthi repèning Kidung Pasamuwan Kristen Sekawan Welas, Pada Setunggal lan Kalih (KPK 14 : 1, 2), "Allah Maha Suci" .............pasamuwan kasuwun jumeneng (1) Suci, suci, suci, pinuji Hyang suci Allah Maha mulya kang jumeneng Raja, suci suci suci pinundhi Hyang Widhi titah sadaya bra muji samya. (2) Suci, suci, suci pujining pra suci angumandhang sora ngebeki akasa, pra mlaekat sami sujud angabekti, ngidung tan kendhat mring Kang Mengkurat. (Kidung kawiwitan, Imam lan Pengkotbah lumebet dhumateng altar, Imam ngaturaken Kitab Suci dhumateng Pengkotbah, sakderengipun Pengkotbah mapan dhateng mimbar.) 3. Votum tuwin Salam Karaharjan: (Pasamuwan Jumeneng) Pandhita : Pasamuwan kinasih, sumangga ing pangibadah dinten Minggu Kaping Kalih Paska menika kita sesarengan mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / A min, A min, A min. (Liturgos: Pasamuwan kula aturi lenggah.....) 4. Lektor Lektor Pasamuwan : Waosan Sabda Introitus : 1 Petrus 1 : 3 - 9 : "Mekaten sabdanipun Gusti" : "Puji sokur konjuk Gusti" (Pasamuwan Lenggah) 5. Liturgos : "Bapak, Ibu, saha para Sadherek ing patunggilanipun Gusti Yesus Kristus, lumantar wungunipun Gusti kita nggadahi pangajeng-ajeng, sanadyan kathah godha rencana maneka warni. Kita ngraosaken manah ingkang bingah awit kita sampun saged nggayuh ing kapitadosan kita bilih kita sampun nampeni karahayon. Pramila sumangga sesarengan kita ngluhuraken asmanipun Gusti kanthi ngrepèkaken Kidung Pasamuwan Jawi Sangang Dasa Enem, Pada Setunggal lan Kalih (KPJ 96 : 1, 2), "Tyas Kita Dimen Slamanya Bungah" (1) Tyas kita dimen slamanya bungah lan sukarena, dene Sang Rama ing swarga nganggep putra mring kita. Refr: Mara tansah abebungah saben dina antuk trang Dalaning urip endah apadhang, mara tansah den girang. (2) Hyang Agung kang njangkung kita, angreksa sing panggoda. Sih-rahmatnya kang anglipur, paring kuwat-santosa......Refr: 2
6. Pandhita : Sabda Andharaning Katresnan : Rum 12 : 17 - 19 7. Imam : Pacawisan Pamratobat "Pasamuwan kekasihipun Gusti, Gusti paring dhawuh tumrap kita supados mboten nandukaken piwales tumrap tiyang ingkang damel piala dhateng kita, ananging Gusti ndhawuhi kita supados nindakaken kabecikan tumrap sadhengah tiyang. Sak derengipun kita atur pandonga pamratobat wonten ing ngarsanipun Gusti, kita badhe ngrepèkaken pepujèn kita, Kidung Pasamuwan Kristen Pitung Dasa Sekawan, Pada Setunggal lan Kalih (KPK 74 : 1, 2), "Pracaya Mring Gusti" (1) He wong kang kabotan dosa Gusti ungsenana agung sih pangapuntennya mring wong kang pracaya. Refr: Pracayaa, pracayaa mung pracayaa Gusti kwasa Gusti kwasa ngluwari sira. (2) Gusti wus nglampahi seda ngrembat dosa kita, rahe nucekken ing kalbu dyan suci saestu.....Refr: 8. Imam: Pandonga Pamratobat Sadhèrèk kinasih, sumangga kita lumebet ing suasana pamratobat. Kita ndedonga: "Pinujia asma Paduka Sang Kristus Gusti, Gustining sedaya titah. Sowan marek wonten ngarsa Paduka Gusti, kawula umat Paduka ingkang kabotan dosa, awit kawula taksih remen nandukaken piwales dhumateng sesami kawula. Kawula ugi asring nindakaken piawon, nglirwakaken kabecikan saha kamursidan, damel crah ing gesang menika. Pramula Gusti, ing wekdal menika kawula ngungsi ing Paduka, nyuwun agunging sih palimirma. Paduka Gusti kuwaos ngluwari sedaya dosa kawula. Kasagedna kawula nindakaken pepaken Paduka tansah rukun lan manunggal ing gesang kawula saklajengipun. Wonten ing asmanipun Gusti Yesus Kristus Juruning petangen lan gesang langgeng, kawula ndedonga. Amin." 9. Pandhita : Pawartos Sih-Rahmat : Rum 6 : 8 - 10 Pandhita : Pangatag-atag Gesang Anyar : Ibrani 12 : 14 - 15 10. Liturgos : "Pasamuwan kagunganipun Gusti, Sang Kristus sampun wungu saking antawisipun tiyang pejah, lan si pati sampun mboten nguwaosi Panjenenganipun. Pramila ampun ngantos kita ngoncati sih-rahmatipun Gusti Allah, ingkang njalari tuwuhipun oyot pait ingkang ndamel rerusuh sarta jemberipun tiyang kathah. Kita kedah tansah mituhu dhawuhipun Gusti, kanthi kesanggeman kita lumantar pepujen Kidung Pasamuwan Kristen Sangang Dasa Setunggal, Pada Setunggal lan Tiga (KPK 91 : 1, 3), "Praboting Perang Rohani".......... Pasamuwan kula aturi jumeneng 3
(1) He prajurite Gusti kang samya dinuta kesah mring pundi pundi nyebar kabar adya, nggih kabaring sih rahmat peparing sing swarga kang sinungken pra umat mrih sami pracaya Refr: Payo maju ja giris atimu marga Gusti nganthi sapurugmu payo maju undhangna samangkya, murih kang peteng gesangnya wanuh Pamarta. (3) Yen katempuh rubeda de kridhaning mengsah candhaken tamengira pracaya lan pasrah wit Gusti wus prasetya nganthi sapurugmu yeku kang bakal nuntun kedaling ilatmu......Refr: (Liturgos : Pasamuwan kula aturi lenggah.....) 11. Wedharing Sabdanipun Gusti (Pasamuwan Lenggah) a) Pandhita b) Pandhita c) Pandhita : Pandonga Epiklese : maosaken Yokanan 20 : 19 - 31 : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Haleluya. Pasamuwan: 1 1 | 3 3 0 3 3 | 5 5 0 5 5 | 6 . 5 4 3 | Hale- luya Hale-luya Hale - lu - ya d) Irah-irahan : "Rukun lan Manunggal awit Wungunipun Kristus" e) Ancas : Pasamuwan nyuraosi bilih wungunipun Sang Kristus ingkang lan manunggaling pasamuwan, matemah damel rukun pasamuwan kaberek mawartosaken wungunipun Gusti lan dados pawartos karahayon ing gesang padintenan. 12. Pisungsung Imam : "Pasamuwan kagunganipun Gusti, kita kadhawuhan tansah rukun lan manunggal dhumateng sesami kita. Pramila minangka wujud panuwun sokur awit katresnanipun Gusti supados dados sarana kangge migatosaken sesami, kita aturaken pisungsung ingkang sampun kita cawisaken. Pisungsung wekdal menika kapantha dados tigang kanthong, kanthong setunggal lan kalih kagem pasamuwan, lan kanthong tiga kagem panyengkuyung dana griya éméritus. Pisungsung wulanan lan mirunggan saged dipun lebetaken ing kotak utawi salah satunggaling kantong, wondene pisungsung Aksi Puasa Pra-Paska (APP) mawi amplop APP werni biru dipun lebetaken wonten kotak ing ngajeng greja lan ingkang ngersakaken caos pisungsung kanthi migunakaken aplikasi m-banking, sumangga saged mawi scan kode QRIS ingkang sampun cumawis, katèmpèl wonten palenggahan. Pinangka tetales pisungsung ing wekdal menika kapethik saking Kitab Injil Mateus Bab Gangsal, Ayat Tiga Likur dumugi Sekawan Likur (Mateus 5 : 23 - 24), 4
ingkang mekaten suraosipun: "...Mulane manawa kowe nggawa pisungsung menyang misbyah, mangka banjur kelingan yen sadulurmu lagi sengit karo kowe, pisungsungmu tinggalen ana ing ngarepe misbyah kono, nuli maranana sadulurmu mau, rukuna dhisik, sawuse banjur balia, nyaosna pisungsungmu." Sesarengan kita aturaken pisungsung, kanthi ngrepèkaken Kidung Pasamuwan Kristen Satus Wolung Dasa Gangsal, Pada Setunggal, Kalih lan Tiga (KPK 185 : 1, 2, 3), "Pisungsung Konjuk Mring Allah" (1) Konjuk mring Kang Maha agung kawula sung pisungsung cihnaning bingahing rnanah wit berkahing Allah sumengka wah sinengkera lan temen rineksa dadya srana munpangati mrih kamulyaning Gusti. (2) Konjuk Allah kang Maluhur kawula saos sokur, kebabaring raos urmat wit tansah rinimat, dalah gesang kula mugi kagem dening Gusti, dadya lantaraning berkah tumraha miring tyang kathah. (3) Konjuk ing ngarsaning Allah kawula sung panrimah, tandha ajrih asih kula wit gung sih rahmatnya, mugi Gusti nggih karenan temah binerkahan dadya margi Kratoning Allah binabar neng bumi. 13. Pandhita : Pandonga Syukur lan Syafaat 14. Liturgos : "Bapak, Ibu, lan Sedhèrèk kinasih ing Gusti Yesus Kristus, sumangga sesarengan kaliyan tiyang pitados ing pundi-pundi papan, kita sami nélakaken Pangaken Pitados Rasuli. Pasamuwan kula aturi jumeneng .... Kawula pitados dhateng Allah Sang Rama, ingkang Mahakawasa, ingkang
nitahaken langit kaliyan bumi. Inggih pitados dhateng Yesus Kristus ingkang Putra ontang-anting, Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, Saking ngriku inggih badhe rawuhipun ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. 5
Punapa-dene pangapuntening dosa. Tanginipun raga. Sarta gesang langgeng. 15. Pandhita : Paladosan Berkah 16. Liturgos : "Pradataning Pasamuwan ngaturaken panuwun dhumateng Pendeta ... .. lan sadaya paraga ingkang sampun nyengkuyung lampahing pangibadah punika. Pasamuwan kinasih, kita badhe mungkasi pangibadah punika kanthi tansah rukun lan manunggal ing gesang kita patunggilan menapa dene tumrap sesami. Sumangga kita tetep tansah njagi kesarasan kita piyambak-piyambak. Pungkasaning pangibadah kita menika kanthi sesarengan ngrepekaken Kidung Pasamuwan Kristen Tigang Atus Sangalas, Pada Setunggal lan Kalih (KPK 319 : 1, 2), "Endahing Saduluran" (1) Endahe saduluran manut rehing Pangeran, sami dene ngajeni, wah mbiyantoni nadyan beda agama wah beda golongannya tunggal rasa pambekan pri kamanungsan, Refr: kluwung pindhanya endah ing warna, nyawiji mbangun urip kang adya, tentrem raharja. (2) Rukun ing pitepangan sumanak ing rembugan, dhemen sung pangapura nyirik piala, nging samya silih ngalah mbabarken tresna tansah, nulad ing sihe Allah mring sagung titah... ..Refr: 17. Liturgos : "Sugeng dinten Minggu lan kita sami tansah binerkahan ing Sang Kristus Gusti. Amin." 6